stanford-oval/wikipedia huggingface dataset:
Luettelo vuonna 2003 kuolleista henkilöistä
Tammikuu

1. tammikuuta – Elena Lacková, tšekkoslovakialainen opetustoimen tarkastaja, runoilija ja näytelmäkirjailija (s. 1921)
2. tammikuuta – Veikko Lampola, suomalainen juristi ja Valtiontalouden tarkastusviraston pääjohtaja (s. 1910)
3. tammikuuta – José María Gironella, espanjalainen kirjailija (s. 1917)
5. tammikuuta – Doreen Carwithen, brittiläinen säveltäjä (s. 1922)
5. tammikuuta – Massimo Girotti, italialainen elokuvanäyttelijä (s. 1918)
9. tammikuuta – Marjaliisa Pitkäranta, suomalainen kuvittaja (s. 1941)
10. tammikuuta – C. Douglas Dillon, yhdysvaltalainen republikaanipoliitikko ja diplomaatti (s. 1909)
10. tammikuuta – Ensio Siilasvuo, suomalainen kenraali (s. 1922)
11. tammikuuta – Maurice Pialat, ranskalainen elokuvaohjaaja ja -käsikirjoittaja (s. 1925)
12. tammikuuta – Leopoldo Galtieri, Argentiinan diktaattori (s. 1926)
12. tammikuuta – Maurice Gibb, englantilainen muusikko ja Bee Gees -yhtyeen jäsen (s. 1949)
14. tammikuuta – Lauri Lamminpää, suomalainen sotakirjailija (s. 1919)
15. tammikuuta – Jeanette Campbell, argentiinalainen uimari ja olympiamitalisti (s. 1916)
16. tammikuuta – Chris Mead, englantilainen lintutieteilijä ja kirjailija (s. 1940)
17. tammikuuta – Richard Crenna, yhdysvaltalainen näyttelijä (s. 1926)
20. tammikuuta – Craig Kelly, yhdysvaltalainen lumilautailija (s. 1966)
20. tammikuuta – Hannes Sihvo, suomalainen kirjallisuustieteilijä, historioitsija ja professori (s. 1942)
22. tammikuuta – Matti Asla, suomalainen laulaja ja orkesterimuusikko (s. 1947)
23. tammikuuta – Nell Carter, yhdysvaltalainen näyttelijä (s. 1948)
24. tammikuuta – Gianni Agnelli, Fiatin johtaja (s. 1921)
27. tammikuuta – Henryk Jabłoński, Puolan valtioneuvoston puheenjohtaja (s. 1909)
29. tammikuuta − Silvio Confortola, italialainen maastohiihtäjä (s. 1910)
Helmikuu

1. helmikuuta – Avaruussukkula Columbian seitsenhenkinen miehistö:
Rick D. Husband, yhdysvaltalainen astronautti, sukkulan komentaja (s. 1957)
William C. McCool, yhdysvaltalainen astronautti, sukkulan pilotti (s. 1961)
Michael P. Anderson, yhdysvaltalainen everstiluutnantti ja astronautti (s. 1959)
David M. Brown, yhdysvaltalainen laivaston kapteeni ja astronautti (s. 1956)
Kalpana Chawla, yhdysvaltalainen astronautti (s. 1961)
Laurel Blair Salton Clark, yhdysvaltalainen lääkäri, merivoimien kapteeni ja astronautti (s. 1961)
Ilan Ramon, israelilainen ilmavoimien eversti ja astronautti (s. 1954)
2. helmikuuta – Seppo Aarnivala, suomalainen kori-, käsi-, pesä-, jalka- ja jääpalloilija (s. 1929)
3. helmikuuta – Lana Clarkson, yhdysvaltalainen näyttelijä ja valokuvamalli (s. 1962)
3. helmikuuta – Pentti Sarkamies, suomalainen insinööri ja yritysjohtaja (s. 1914)
5. helmikuuta – Mikko Lallukka, suomalainen everstiluutnantti ja Kuopion keskuslentoaseman päällikkö 1968–1993 (s. 1929)
10. helmikuuta – Curt Hennig, yhdysvaltalainen showpainija (s. 1958)
10. helmikuuta – Lars-Eric Kjellgren, ruotsalainen elokuvaohjaaja (s. 1918)
22. helmikuuta – Kai Blomstedt, suomalainen arkkitehti (s. 1910)
23. helmikuuta – Robert K. Merton, yhdysvaltalainen sosiologi (s. 1910)
27. helmikuuta – Fred Rogers, yhdysvaltalainen juontaja ja säveltäjä (s. 1928)
28. helmikuuta – Helge Virtanen, suomalainen kouluneuvos ja Lohjan työväenopiston johtaja (s. 1914)
Maaliskuu

3. maaliskuuta – Horst Buchholz, saksalainen näyttelijä (s. 1933)
3. maaliskuuta – Goffredo Petrassi, italialainen säveltäjä (s. 1904)
9. maaliskuuta – Bernard Dowiyogo, entinen Naurun presidentti (s. 1946)
9. maaliskuuta – Seppo Simola, suomalainen kuulantyöntäjä (s. 1936)
10. maaliskuuta – Barry Sheene, brittiläinen ratamoottoripyöräilyn kaksinkertainen maailmanmestari (s. 1950)
11. maaliskuuta – Ivar Hansen, tanskalainen poliitikko (s. 1938)
11. maaliskuuta – Kevin Laffan, brittiläinen televisiokäsikirjoittaja (Emmerdale) (s. 1922)
12. maaliskuuta – Zoran Đinđić, Serbian pääministeri (salamurha) (s. 1952)
13. maaliskuuta – Elis Ask, suomalainen nyrkkeilijä (s. 1926)
29. maaliskuuta – Herbjørn Sørebø, norjalainen toimittaja (s. 1933)
29. maaliskuuta –  Carlo Urbani, SARS:in löytänyt WHO:n lääkäri (s. 1956)
Huhtikuu

1. huhtikuuta – Anssi Resko, kaikkien aikojen ensimmäinen suomalainen TT-kuljettaja, joka kilpaili ja sai MM-pisteitä lajin MM-sarjassa (s. 1937)
1. huhtikuuta – Marja-Leena Syvänen, suomalainen näyttelijä (s. 1939)
2. huhtikuuta – Edwin Starr, yhdysvaltalainen soul-laulaja (s. 1942)
4. huhtikuuta – Pekka Herlin, suomalainen yritysjohtaja (s. 1932)
4. huhtikuuta – Vuokko Piironen, suomalainen iskelmälaulaja, säveltäjä ja sanoittaja (s. 1945)
5. huhtikuuta – Nelly Lovén, suomalainen näyttelijä (s. 1936)
10. huhtikuuta – Aatos Fred, suomalainen šakinpelaaja (s. 1917)
14. huhtikuuta – Jyrki Otila, suomalainen europarlamentaarikko ja tietovisailuharrastaja (s. 1941)
17. huhtikuuta – Tri Robert Atkins, Atkinsin dieetin kehittäjä (s. 1930)
17. huhtikuuta – Antti Satuli, suurlähettiläs ja valtiosihteeri (s. 1946)
19. huhtikuuta – Helvi Karahka, suomalainen toimittaja, kirjastonhoitaja ja kirjailija (s. 1912)
20. huhtikuuta – Berndt Olof Johansson, suomalainen juristi, diplomaatti ja Tullihallituksen pääjohtaja 1995–1998 (s. 1935)
20. huhtikuuta – Daijirō Katō, ratamoottoripyöräilijä (s. 1974)
20. huhtikuuta – Bernard Katz, vuoden 1970 Nobelin lääketieteen palkinnon saanut saksalais-englantilainen biofyysikko (s. 1911)
20. huhtikuuta – Gun Nybergh, suomenruotsalainen kirjailija (s. 1924)
21. huhtikuuta – Nina Simone, yhdysvaltalainen laulaja (s. 1933)
21. huhtikuuta – Birger Wiik, suomalainen avaruustutkija (s. 1916)
22. huhtikuuta – Väinö Mäkelä, suomalainen kirjailija (s. 1901)
24. huhtikuuta – Unto E. Hämäläinen, suomalainen kuvataiteilija (s. 1923)
26. huhtikuuta – Olav Hovatn, norjalainen maanviljelijä, ennen kuolemaansa Norjan vanhin mies (s. 1892)
26. huhtikuuta – Junno Laanti, suomalainen diplomi-insinööri, yritysjohtaja ja teollisuusneuvos (s. 1925)
27. huhtikuuta – Juha Tiainen, suomalainen moukarinheittäjä (olympiavoittaja) (s. 1955)
Toukokuu

2. toukokuuta – Mohammed Dib, algerialainen kirjailija ja kääntäjä (s. 1920)
2. toukokuuta – Juhani M. Laurila, suomalainen esseisti ja runoilija (s. 1939)
2. toukokuuta – Eino Pikkarainen, suomalainen pikaluistelija ja pesäpalloilija (s. 1912)
5. toukokuuta – Sultan Rahmanov, neuvostoliittolainen painonnostaja ja olympiavoittaja. (s. 1950)
7. toukokuuta – Colin Pillinger, englantilainen tähtitieteilijä (s. 1943)
7. toukokuuta – Anni Qvist, suomalainen kirjastonhoitaja, toimittaja ja kirjailija (s. 1923)
9. toukokuuta – Jack Gelber, yhdysvaltalainen näytelmäkirjailija (s. 1932)
12. toukokuuta – Sadruddin Aga Khan, ranskalainen UNESCOn viranhaltija, UNHCR:n pääsihteeri 1965–1977 (s. 1933)
14. toukokuuta – Tranquilo Cappozzo, argentiinalainen soutaja ja olympiavoittaja (s. 1918)
14. toukokuuta – Wendy Hiller, englantilainen näyttelijä (s. 1912)
14. toukokuuta – Rudolf Molnár, unkarilais-suomalainen teologian tohtori, kirkkoherra ja suomentaja (s. 1915)
14. toukokuuta – Robert Stack, yhdysvaltalainen näyttelijä (s. 1919)
15. toukokuuta – June Carter Cash, yhdysvaltalainen laulaja (s. 1929)
15. toukokuuta  – Ari Vaahtera, suomalainen rock-muusikko (s. 1953)
17. toukokuuta – Karl Lindblom, suomalainen kauppias, yrittäjä, yritysjohtaja ja kauppaneuvos (s. 1927)
22. toukokuuta – Pirkko Arola, suomalainen kutomoalan yrittäjä ja kauppaneuvos (s. 1908)
22. toukokuuta   – Ari Voutilainen (”Woude”), suomalainen rock-muusikko (s. 1959)
25. toukokuuta – Jorma Rinne, suomalainen kiekonheittäjä (s. 1936)
27. toukokuuta – Luciano Berio, italialainen säveltäjä (s. 1925)
27. toukokuuta   – Ensio Koivunen, suomalainen sarjamurhaaja (s. 1930)
28. toukokuuta – Ilya Prigogine, vuoden 1977 Nobelin kemianpalkinnon saanut belgialainen kemisti (s. 1917)
29. toukokuuta – Trevor Ford, walesilainen jalkapalloilija (s. 1923)
Kesäkuu

1. kesäkuuta – Johnny Paul Koroma, Sierra Leonen presidentti 1997–1998 (s. 1960)
1. kesäkuuta – Usko Santavuori, suomalainen lakimies ja radioselostaja (s. 1922)
1. kesäkuuta – Veikko Virtanen, suomalainen aitajuoksija ja pesäpalloilija (s. 1923)
3. kesäkuuta – Tamara Dernjatin (o.s. Hramova), venäläis-suomalainen laulaja, Metro-tyttöjen jäsen (s. 1926)
12. kesäkuuta – Gregory Peck, yhdysvaltalainen näyttelijä (s. 1916)
14. kesäkuuta – Jimmy Knepper, yhdysvaltalainen jazzpasunisti (s. 1927)
16. kesäkuuta – Georg Henrik von Wright, suomalainen akateemikko ja filosofi (s. 1916)
17. kesäkuuta – Elsa Grave, ruotsalainen runoilija ja taidemaalari (s. 1918)
17. kesäkuuta – Soli Labbart, suomalainen näyttelijä (s. 1922)
18. kesäkuuta – Eira Soriola, suomalainen näyttelijä ja ääninäyttelijä (s. 1935)
20. kesäkuuta – Aino-Inkeri Kumara, suomalainen kirjailija, pakinoitsija ja televisiokäsikirjoittaja (s. 1921)
26. kesäkuuta – Denis Thatcher, Margaret Thatcherin aviomies (s. 1915)
26. kesäkuuta – Strom Thurmond, yhdysvaltalainen republikaanipoliitikko (aiemmin demokraatti), senaattori ja Etelä-Carolinan kuvernööri 1947–1951 (s. 1902)
29. kesäkuuta – Katharine Hepburn, yhdysvaltalainen näyttelijä (s. 1907)
29. kesäkuuta – Timo Kukkola, suomalainen kirjailija, kääntäjä ja kirjastonjohtaja (s. 1938)
Heinäkuu

1. heinäkuuta – Berta Ambrož, jugoslavialainen laulaja ja vuoden 1966 euroviisuedustaja (s. 1944)
2. heinäkuuta – Heikki Salomaa, suomalainen muusikko ja näyttelijä, Lapinlahden Lintujen jäsen (s. 1959)
4. heinäkuuta – André Claveau, ranskalainen laulaja, näyttelijä ja vuoden 1958 euroviisuvoittaja (s. 1915)
4. heinäkuuta – Jaakko Lassila, suomalainen pankkiiri (s. 1928)
4. heinäkuuta – Bjarne Rabben, norjalainen paikallishistorioitsija, kirjailija ja raittiusmies (s. 1907)
4. heinäkuuta – Barry White, yhdysvaltalainen laulaja (s. 1944)
5. heinäkuuta – Roman Ljašenko, venäläinen jääkiekkoilija (s. 1979)
7. heinäkuuta – Marjatta Kallio, suomalainen näyttelijä (s. 1924)
15. heinäkuuta – Roberto Bonano, chileläinen kirjailija (s. 1953)
16. heinäkuuta – Celia Cruz, kuubalainen salsalaulaja (s. 1924)
16. heinäkuuta – Carol Shields, kanadalainen kirjailija (s. 1935)
19. heinäkuuta – Marja-Leena Viljamaa, suomalainen psykologi ja SDP:n kansanedustaja (s. 1945)
20. heinäkuuta – Nicolas Freeling, brittiläinen jännityskirjailija (s. 1927)
20. heinäkuuta – Jorma Virtanen, suomalais-norjalainen jääkiekkoilija (s. 1951)
22. heinäkuuta – Udai Hussein, Saddam Husseinin vanhin poika (s. 1964)
22. heinäkuuta – Qusay Hussein, Saddam Husseinin toiseksi vanhin poika (s. 1966)
22. heinäkuuta – Anna Mutanen, suomalainen oopperalaulaja (s. 1914)
23. heinäkuuta – Anni Polva, suomalainen kirjailija (s. 1915)
25. heinäkuuta – John Schlesinger, yhdysvaltalainen elokuvaohjaaja (s. 1926)
26. heinäkuuta – Hilde Levi, saksalais-tanskalainen fyysikko (s. 1909)
27. heinäkuuta – Bob Hope, koomikko ja näyttelijä (s. 1903)
28. heinäkuuta – René Berg, englantilainen muusikko, laulaja, lauluntekijä ja kitaristi (s. 1956)
28. heinäkuuta – Ilta Liukku, suomalainen päiväkodinjohtaja ja kirjailija (s. 1923)
31. heinäkuuta – Guido Crepax, italialainen sarjakuvantekijä (s. 1933)
31. heinäkuuta – Aimo Huttunen, suomalainen säveltäjä ja sanoittaja (s. 1916)
Elokuu

3. elokuuta – Jaakko Äärilä, suomalainen yritysjohtaja ja kauppaneuvos (s. 1926)
4. elokuuta – Vesa Mäkelä, suomalainen näyttelijä (s. 1947)
4. elokuuta – Frederick Chapman Robbins, vuoden 1954 Nobelin lääketieteen palkinnon saanut yhdysvaltalainen virologi (s. 1916)
5. elokuuta – Mauno Käpyaho, suomalainen näyttelijä (s. 1941)
6. elokuuta – Grover Mitchell, yhdysvaltalainen jazzpasunisti (s. 1930)
9. elokuuta – Hannu Salakka, suomalainen kirjailija (s. 1955)
11. elokuuta – Herb Brooks, yhdysvaltalainen jääkiekkovalmentaja (s. 1937)
12. elokuuta – Håkon Kyllingmark, norjalainen upseeri ja poliitikko (s. 1915)
14. elokuuta – Moshe Carmel, israelilainen sotilas, poliitikko ja Israelin liikenneministeri 1955–1956 ja 1965–1969 (s. 1911)
16. elokuuta – Idi Amin, Ugandan diktaattori (n. 1925)
16. elokuuta – Gösta Sundqvist, lauluntekijä ja laulaja (s. 1957)
19. elokuuta – Sérgio Vieira de Mello, brasilialainen diplomaatti ja valtiomies (pommi-isku Bagdadissa) (s. 1948)
24. elokuuta – Yrjö Kujala, suomalainen toimittaja ja kirjailija (s. 1920)
28. elokuuta – Peter Hacks, saksalainen kirjailija (s. 1928)
28. elokuuta – Kari Mattila, suomalainen feministi (s. 1933)
30. elokuuta – Charles Bronson, yhdysvaltalainen näyttelijä (s. 1921)
Syyskuu

1. syyskuuta – Ensio Suominen, suomalainen lavastaja (s. 1934)
5. syyskuuta – Ahti M. Salonen, suomalainen kansantaloustieteilijä ja poliitikko (s. 1911)
7. syyskuuta – Warren Zevon, yhdysvaltalainen laulaja ja lauluntekijä (s. 1947)
8. syyskuuta – Leni Riefenstahl, saksalainen elokuvantekijä (s. 1902)
10. syyskuuta – Hannu Heikkilä, suomalainen oopperalaulaja (s. 1922)
11. syyskuuta – Anna Lindh, Ruotsin ulkoministeri (murhattiin) (s. 1957)
11. syyskuuta – Antti Nurmesniemi, suomalainen sisustusarkkitehti (s. 1927)
11. syyskuuta – John Ritter, yhdysvaltalainen näyttelijä (s. 1948)
12. syyskuuta – Johnny Cash, yhdysvaltalainen muusikko (s. 1932)
12. syyskuuta – Kaija Pakkanen, suomalainen kirjailija (s. 1915)
16. syyskuuta – Helmi Poukka, suomalainen kielitieteen tutkija (s. 1916)
22. syyskuuta – Sirkka Ahonen, suomalainen toimittaja (s. 1925)
22. syyskuuta – Hilkka Siipola, suomalainen kuoronjohtaja, musiikinopettaja ja director musices (s. 1927)
25. syyskuuta – Franco Modigliani, vuoden 1985 ns. Nobelin taloustieteen palkinnon saanut italialais-yhdysvaltalainen taloustieteilijä (s. 1918)
25. syyskuuta – Anna-Lea Tiilikainen, suomalainen kirjailija (s. 1915)
26. syyskuuta – Glyn Gilbert, brittiläinen kenraali (s. 1920)
26. syyskuuta – Stanislav Požlakov, venäläinen jazzmuusikko, lauluntekijä ja elokuvamusiikin säveltäjä (s. 1937)
28. syyskuuta – sir Christopher Foxley-Norris, Britannian kuninkaallisten ilmavoimien kenraali ja aktivisti (s. 1917)
28. syyskuuta   – Elia Kazan, yhdysvaltalainen elokuvaohjaaja (s. 1909)
30. syyskuuta – Robert Kardashian, yhdysvaltalainen asianajaja ja liikemies (s. 1944)
Lokakuu

2. lokakuuta – Ahmed Said Khadr, Al Qaidan rahoittajaksi epäilty egyptiläis-kanadalainen avustustyöntekijä (s. 1948)
5. lokakuuta – Dan Snyder, kanadalainen NHL-jääkiekkoilija (auto-onnettomuus Dany Heatleyn kanssa) (s. 1978)
5. lokakuuta − Neil Postman, yhdysvaltalainen yhteiskuntatieteilijä, mediatutkija ja kulttuurikeskustelija (s. 1931)
5. lokakuuta – Timothy Treadwell, yhdysvaltalainen dokumentaristi (s. 1957)
8. lokakuuta – Petter Thomassen, norjalainen poliitikko (s. 1941)
10. lokakuuta – Eila Hiltunen, suomalainen kuvanveistäjä, professori (Sibelius-monumentti) (s. 1922)
13. lokakuuta – Bertram Brockhouse, vuoden 1994 Nobelin fysiikanpalkinnon saanut kanadalainen fyysikko (s. 1918)
14. lokakuuta – Elizabeth Israel, dominicalainen maailman vanhimmaksi väitetty henkilö (s. 1875?)
14. lokakuuta – Lauri Jauhiainen, sanoittaja, käsikirjoittaja ja säveltäjä (s. 1925)
18. lokakuuta – Mikko Tähtinen, suomalainen insinööri, yritysjohtaja ja vuorineuvos (s. 1914)
19. lokakuuta – Alija Izetbegovic, Bosnia-Hertsegovinan presidentti (s. 1925)
19. lokakuuta – Road Warrior Hawk (oik. Michael Hegstrand), yhdysvaltalainen showpainija (s. 1957)
20. lokakuuta – Kalevi Ahoniemi, suomalainen kirjailija (s. 1938)
20. lokakuuta – Sebastian Kaatrasalo, suomalainen tanssija, koreografi, näyttelijä ja tanssipedagogi (s. 1974)
21. lokakuuta – Elliott Smith, yhdysvaltalainen laulaja, lauluntekijä ja muusikko (s. 1969)
24. lokakuuta – Veikko Hakulinen, kolminkertainen maastohiihdon olympiavoittaja ja maailmanmestari (onnettomuus) (s. 1925)
28. lokakuuta – Pier Angelo Conti Manzini, italialainen soutaja ja olympiamitalisti (s. 1946)
29. lokakuuta – Franco Corelli, italialainen tenori (s. 1921)
30. lokakuuta – Þorgeir Þorgeirson, islantilainen kirjailija ja elokuvaohjaaja (s. 1933)
31. lokakuuta – Martta Eskelinen, suomalainen kääntäjä (s. 1922)
Marraskuu

1. marraskuuta – Anton Maiden, ruotsalainen laulaja (s. 1980)
8. marraskuuta – Bob Grant, brittiläinen näyttelijä (s. 1932)
10. marraskuuta – Canaan Banana, Zimbabwen presidentti 1980–1987 (s. 1936)
10. marraskuuta – Maj-Lis Ehnberg, suomenruotsalainen runoilija (s. 1924)
11. marraskuuta – Paul Janssen, belgialainen lääkäri, Janssen Pharmaceuticalsin perustaja (s. 1926)
12. marraskuuta – Jonathan Brandis, yhdysvaltalainen näyttelijä ja ääninäyttelijä (s. 1976)
17. marraskuuta – Peter Lindroos, suomalainen oopperalaulaja (s. 1944)
19. marraskuuta – Claude Roques, ranskalainen maahockeypelaaja (s. 1912)
19. marraskuuta – Hans Tabor, tanskalainen poliitikko ja diplomaatti (s. 1922)
20. marraskuuta – David Dacko, Keski-Afrikan tasavallan presidentti 1960–1966 ja 1979–1981 (s. 1930)
22. marraskuuta – Carmelo Bosco, italialainen urheilutieteiden tutkija (s. 1943)
23. marraskuuta – Grigori Tokati, neuvostoliittolainen tiedemies, rakettien tutkija ja poliitikko (s. 1909)
26. marraskuuta – Stefan Wul (oik. Pierre Pairault), ranskalainen kirjailija ja hammaslääkäri (s. 1922)
29. marraskuuta – Jan-Magnus Jansson, suomalainen poliitikko ja kirjailija, professori (s. 1922)
Joulukuu

3. joulukuuta – Claude Naville, ranskalainen valosuunnittelija (s. 1936)
3. joulukuuta – Fjodor Trofimov, neuvostoliittolainen toimittaja ja kirjailija (s. 1910)
6. joulukuuta – Barry Long, australialainen henkinen opettaja ja kirjailija (s. 1926)
7. joulukuuta – Jorma Väänänen, suomalainen maanviljelijä ja osuustoimintaliikkeen vaikuttaja, maanviljelysneuvos (s. 1920)
8. joulukuuta – Pekka Siitoin, suomalainen okkultisti ja kansallissosialisti (s. 1944)
12. joulukuuta – Heydər Əliyev, Azerbaidžanin presidentti (s. 1923)
16. joulukuuta – Veikko Sinisalo, suomalainen näyttelijä ja lausuja, professori (s. 1926)
19. joulukuuta – Irja Salmela, suomalainen sosiaalineuvos ja toiminnanjohtaja (s. 1912)
19. joulukuuta – Maynie Sirén, suomalainen laulaja (s. 1924)
22. joulukuuta – Uuno F. Inkinen, suomalainen maalari, somistaja ja mainosgraafikko (s. 1913)
23. joulukuuta – Sylvi Salonen, suomalainen näyttelijä, teatterineuvos (s. 1920)
24. joulukuuta – Rauno Rossi, suomalainen jääkiekkoilija (s. 1938)
27. joulukuuta – Paavo Markkola, suomalainen ammattiyhdistysjohtaja (s. 1915)
28. joulukuuta – Kushabhau Thakre, intialainen poliitikko ja BJP:n puheenjohtaja 1998–2000 (s. 1922)
29. joulukuuta – Veikko Räsänen, suomalainen maastohiihtäjä (s. 1928)
29. joulukuuta – Samba Lamine Traoré, malilainen opettaja, hallintovirkailija ja poliitikko (s. 1931)
30. joulukuuta – Anita Mui, hongkongilainen näyttelijä ja laulaja (s. 1963)
31. joulukuuta – Bridget Dirrane, irlantilainen sairaanhoitaja, poliittinen vaikuttaja ja muistelmakirjailija (s. 1894)
Tuntematon päivämäärä

Orvokki Peltola, suomalainen kirjailija (s. 1919)
Voitto Vilermo, suomalainen jalkapalloilija (s. 1927)
Filosofi Georg Henrik von Wright. Kuva noin vuodelta 1960.
Ruotsin ulkoministeri Anna Lindh. Kuva vuodelta 1995.
Countrylaulaja ja lauluntekijä Johnny Cash. Kuva vuodelta 1969.
Maakuntalaki

Maakuntalaki on vanha skandinaavinen paikallislaki, joka pohjautuu esikristillisiin oikeustapoihin sekä kuninkaan ja kirkon antamiin säädöksiin. Konkreettisia ohjeita sisältäneet lait säilyivät aluksi muistissa kansanrunojen tavoin, sillä ne olivat mitallisesti riimiteltyjä muistamisen helpottamiseksi. Keskiajalla ne saivat kirjallisen muodon laamannien ja kirkonmiesten aloitteesta. Maakuntalakeihin vaikutti voimakkaasti kirjoitushetken oikeudelliset katsomukset, jotka peittivät muita kerrostumia. Nykyisin maakuntalait ovat arvokkaita kieli- ja oikeushistorian lähteitä.
Pohjoismaiden vanhimmat kirjoitetut oikeusohjeet ovat peräisin 1100-luvulta Norjasta. Siellä niitä käytettiin Borgarin, Eidsivan, Frostan ja Gulan käräjäyhteisöissä. Niistä on säilynyt vaillinaisia käsinkirjoitettuja katkelmia. Hieman nuorempia ovat Tanskan maakuntalait. Skånen laki koottiin arkkipiispa Anders Sunesenin johdolla noin 1210. Saman vuosisadan alkupuolelta ovat peräisin Eerik Själlantilaisen laki (tansk. Eriks Sjaellandske lov) ja Juutin laki (Jydske lov, Jyllannin laki).
Juutin lain vahvisti 1241 Tanskan kuningas Valdemar Sejr. Se oli Jyllannin maakuntalaki, joka perustui osittain vanhaan tanskalaiseen oikeuteen, osittain kanoniseen oikeuteen. Etelä-Jyllannissa laki oli voimassa 1900-luvulle saakka. Muualla Jyllannissa ja Fynissä sen korvasi vuonna 1663 Kristian V:n yleinen Tanskan laki.
Ruotsin maakuntalait

Ruotsin maakuntalaeista svealaista oikeutta edustaa viisi säilynyttä ja kaksi hävinnyttä lakia.
Uplannin laki (ruots. Upplandslagen) oli voimassa myös Gästriklandissa. Tämä sisällöltään ja tyyliltään viimeistelty laki valmistui 1296.lähde? Se on ainoa maakuntalaki, joka sisältää kuninkaan vahvistamaa oikeutta.
Västmanlandin laki (ruots. Västmannalagen) on peräisin noin vuodelta 1300. Se pohjautuu talonpoikaiseen perinteeseen.
Södermanlandin laki (Södermannalagen) syntyi ilmeisesti ennen vuotta 1286. Se laadittiin Strängnäsin piispan johdolla.
Helsinglandin laki (Hälsingelagen) merkittiin muistiin 1300-luvun alussa. Myös Suomen niin sanottujen ruotsalaisen oikeuden alueiden lainkäyttö pohjautui tähän lakiin.
Taalain eli Taalainmaan laki (Dalalagen) syntyi 1280-luvulla.
Närken maakunnan laki (Närkeslagen) on hävinnyt.
Värmlannin maakuntalaki (Värmlandslagen) on samoin hävinnyt.
Ruotsin maakuntalaeista götalaista oikeutta sisältävät
molemmat Länsi-Götanmaan lait (Västgötalagen). Vanhempi versio on 1220-luvulta ja nuorempi on kirjoitettu muistiin vuoden 1281 jälkeen.
Itä-Götanmaan laki (Östgötalagen) syntyi 1200-luvun alkupuolella. Sitä noudatettiin myös Öölannissa.
Smålandin laki (ruots. Smålandslagen on säilynyt vain katkelmina.
Gotlannin laki (Gutalagen) on peräisin 1220-luvulta.
Ruotsin maakuntalait jakautuivat kaariin (balkar) ja lukuihin (flockar), mutta niiden järjestys ja määrä vaihteli eri laeissa. Maakuntalakien pohjalta laadittiin kaksi yleistä maanlakia: Maunu Eerikinpojan maanlaki noin 1350 ja Kristoffer Baijerilaisen maanlaki 1442. Kaupungeissa käytettiin Maunu Eerikinpojan kaupunginlakia. Nämä lait olivat lähinnä yhdistelmiä eri maakuntalaeista. Tuomioistuimet käyttivät pitkään maakuntalakeja ja yleisiä lakeja rinnan, mikä sai aikaan epävarmuutta ja vaikeutti ennustettavuutta. Vasta kuningas Kaarle IX:n 1608 painattama ja uudelleen vahvistama Kristoffer Baijerilaisen maanlaki syrjäytti maakuntalait miltei kokonaan. Joskus maakuntalakien sisältöön vedottiin vuoden 1734 lain säätämiseen asti.
Suomessa käytössä ollutta vanhaa tapaoikeutta ei koskaan koottu maakuntalaiksi, mutta osassa Suomea oikeudenkäyttö pohjautui Helsinglannin maakuntalakiin.
Sandra Marins

Sandra Marins on suomalainen kuvataiteilija ja järjestöaktiivi. Marins on feministisen taideaktivistiyhteisö Cult Cunthin perustajia ja on Katukulttuuri-yhdistyksen aktiiveja. Marins tuli 2010-luvun lopulla tunnetuksi yhdessä Säde Vallarénin kanssa järjestämistään Tissiflashmob-tempauksista. Toiminnalla vaadittiin tasa-arvoa ja yhtäläistä oikeutta yläosattomuuteen kaikille sukupuolille ja joka johti edelleen Cult Cunthin perustamiseen. Marins oli 2021 järjestämässä entisen Wasalandia-huvipuiston tiloihin toteutettua katutaiteisiin painottunutta Wasa Graffitilandia -näyttelyä Vaasassa. Näyttely jatkui 2022 Vaasassa ja laajeni Seinäjoella.
Aiheesta muualla

Sandra Marins ja Säde Vallarén Sensuroimaton Päivärinta ohjelman haastattelussa